La manifestació per la unitat de l'estat espanyol que ha tingut lloc aquest migdia a l'avinguda del Paral·lel de Barcelona ha derivat en diverses agressions a la ciutat, protagonitzades per assistents a la convocatòria que en tornaven. Una de les agressions ha tingut lloc al carrer Blai, al barri del Poble Sec, on un grup de manifestants amb estètica d'extrema dreta s'han escridassat amb un altre del que, semblava, eren independentistes. Tal com es pot veure als al vídeo, s'ha produit una agressió que ha causat una bretxa al cap d'un home abans que, escridassats per alguns dels presents, els ultres es retiressin.

El Comitè de Defensa de la República de Nou Barris també ha denunciat a través de Twitter que cinc veïns del districte, alguns dels quals eren membres del CDR, han estat agredits a la parada de Metro del Clot pel que descriuen com "nazis" que tornaven de la mateixa manifestació espanyolista. Una de les agressions, a més, s'ha produït enmig d'insults homòfobs i fins i tot s'ha escopit a l'objectiu d'aquests insults.

Cinc veïnes de #NouBarris, algunes del CDR, han patit una agressió al Metro del Clot per part de nazis que tornaven de la manifestació #9S de @CCivicaCatalana i altres entitats. pic.twitter.com/8D30mRMxFt — CDR Nou Barris (@CDRNouBarris) 9 de septiembre de 2018

Gràcies a la col·laboració d'alguns dels presents durant les agressions, el CDR de Nou Barris també ha aconseguit imatges d'alguns dels agressors del Metro, a un dels quals se'l pot veure clarament fent la salutació feixista.